pythainlp/thai-wiki-dataset-v3 huggingface dataset:
กีฬาแห่งชาติ ครั้งที่ 19

การแข่งขันกีฬาแห่งชาติ ครั้งที่ 19  เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดจันทบุรี ระหว่างวันที่ 14 – 20 มกราคม พ.ศ. 2532 มีการแข่งขัน 16 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล ว่ายน้ำ ยกน้ำหนัก โบว์ลิ่ง และตะกร้อลอดห่วง มีนักกีฬาและเจ้าหน้าที่จากเขตต่าง ๆ รวมทั้งกรรมการผู้ตัดสินจากสมาคมกีฬาสมัครเล่น ตลอดจนผู้สังเกตการณ์เข้าร่วมการแข่งขันทั้งสิ้น 2,804 คน
== ชนิดกีฬาที่ใช้ในการแข่งขัน ==
== อ้างอิง ==
19
การแข่งขันกีฬาในจังหวัดจันทบุรี
กีฬาแห่งชาติ ครั้งที่ 20

การแข่งขันกีฬาแห่งชาติ ครั้งที่ 20  เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดร้อยเอ็ด ระหว่างวันที่ 23 – 29 มกราคม พ.ศ. 2533 มีการแข่งขัน 16 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด ลอนเทนนิส เซปักตะกร้อ ตะกร้อลอดห่วง ยิงปืน เทเบิลเทนนิส วอลเลย์บอล ว่ายน้ำ ยกน้ำหนัก โบว์ลิ่ง และยิมนาสติก มีนักกีฬาและเจ้าหน้าที่จากเขตต่าง ๆ รวมทั้งกรรมการผู้ตัดสินจากสมาคมกีฬาสมัครเล่น ตลอดจนผู้สังเกตการณ์เข้าร่วมการแข่งขันทั้งสิ้น 2,898 คน ในการแข่งขันครั้งนี้ มีการแข่งขัน 15 ชนิดกีฬา ยกเว้นกีฬาโบว์ลิ่งชนิดเดียวที่จัดการแข่งขันที่จังหวัดขอนแก่น
== ชนิดกีฬาที่ใช้ในการแข่งขัน ==
== อ้างอิง ==
20
การแข่งขันกีฬาในจังหวัดร้อยเอ็ด
ปุด

ปุด หรือ ปุดใหญ่   เป็นพืชในวงศ์ขิง ลำต้นและใบมีขนาดใหญ่กว่าข่าและดาหลา ดอกสีแดงสด ขอบกลีบสีเหลือง เหง้าและหน่อปุดอ่อนนำมาแกงเหลือง แกงกะทิ ช่วยลดกลิ่นของเนื้อสัตว์ นำมาต้มใช้กินแนมกับน้ำพริก หน่ออ่อนที่ลอกเปลือกแล้วนำมาดอง กินกับขนมจีนน้ำยา
ต้นปุดอ่อน ลอกกาบนอกออก เหลือไว้เฉพาะไส้ใน กินเป็นผักสด เหง้า หน่ออ่อน และไส้ของปุด มีกลิ่นหอม รสเผ็ดร้อน ใช้เป็นเครื่องเทศใส่ในแกงชนิดต่าง ๆ
== อ้างอิง ==
วงศ์ขิง
พืชที่รับประทานได้
ชะฮาดะฮ์

ชะฮาดะฮ์ (الشهادة   "ปฏิญาณตน"; หรือ  อัชชะฮาดะตาน (الشَهادَتانْ , "คำปฏิญาณทั้งสอง")) เป็นบทประกาศความเชื่อในศาสนาอิสลาม ถึงความศรัทธาในพระเจ้าองค์เดียว และแสดงความยอมรับว่านบีมุฮัมมัดเป็นศาสนทูตของพระเจ้า คำประกาศดังกล่าวในรูปแบบอย่างย่อที่สุด มีใจความดังนี้
لَا إِلٰهَ إِلَّا الله مُحَمَّدٌ رَسُولُ الله
ละอิลาฮะ อิลลัลลอฮ์ มุฮัมมะดุน เราะซูลลุลลอฮ์
"ไม่มีพระเป็นเจ้าอื่นใดนอกจากอัลลอฮ์ และมุฮัมมัดเป็นศาสนทูตของอัลลอฮ์"
== การใช้ในธง ==
ไฟล์:Flag of Nejd (1921).svg|ธงของรัฐสุลต่านนัจญด์ (1921)
ไฟล์:Flag of Saudi Arabia.svg|ธงชาติซาอุดีอาระเบียในปัจจุบัน
ไฟล์:Flag of Hamas.svg|ธงแบบหนึ่งซึ่งใช้โดยพรรคฮะมาส
ไฟล์:Flag of Asir.png|ธงของเอมิเรตไอดริสอะซีร์ (1906)
ไฟล์:Flag of the Taliban.svg|ธงของเอมิเรตอิสลามอัฟกานิสถาน (1997) ในความควบคุมของขบวนการฏอลิบาน
ไฟล์:Flag of Jihad.svg|ธงซึ่งใช้โดยทั่วไปในหมู่นักรบญิฮาด
ไฟล์:ShababFlag.svg|ธงซึ่งใช้โดยกองกำลังติดอาวุธอัลชะบาบ (2006)
Flag of the Islamic State in Iraq and the Levant.svg|แบบหนึ่งของ "ธงดำญิฮาด" ซึ่งใช้โดยกลุ่มรัฐอิสลามอิรัก (2006) ซึ่งปัจจุบันคือกลุ่มรัฐอิสลามอิรักและอัลชัม (2013)
ไฟล์:Flag of Caucasian Emirate.svg|ธงซึ่งใช้โดยกลุ่มเอมิเรตแห่งคอเคซัส (2007)
ไฟล์:Flag of the Al-Nusra Front.svg|ธงซึ่งใช้โดยกลุ่มแนวร่วมอัลนุสรา (2012)
Discussed on crwflags on 18 February 2007 by Ivan Sache, quoting the SITE (Search for International Terrorist Entities) website, 23 January 2007 (no longer available).
== อ้างอิง ==
ศาสนาอิสลาม
บทประกาศความเชื่อ
คำและวลีภาษาอาหรับ
สิทธิ์ของเธอ

สิทธิ์ของเธอ เป็นซิงเกิลและเพลงของ อัสนี-วสันต์ จากสตูดิโออัลบั้ม จินตนาการ ซึ่งวางแผงในปี พ.ศ. 2545 ประพันธ์คำร้องโดย อาทิตย์ สาระจูฑะ แต่งทำนองโดย วีรภัทร์ อึ้งอัมพร และเรียบเรียงเสียงประสานโดย วีรภัทร์ อึ้งอัมพร และอัสนี โชติกุล
==ชาร์ต==
{|class="wikitable"
!align="left"|ชาร์ต (พ.ศ. 2556)
!align="center"|อันดับสูงสุด
|-
| align = "left"| จีเอ็มเอ็ม แกรมมี่ จีเมมเบอร์ เอ็มวีชาร์ตท็อป 100
| align = "center"| 30
|-
|}
==อ้างอิง==
เพลงไทยสากล
เพลงในปี พ.ศ. 2545
ซิงเกิลในปี พ.ศ. 2545
ซิงเกิลในสังกัดมอร์มิวสิก
ซิงเกิลในสังกัดจีเอ็มเอ็ม แกรมมี่
เพลงร็อกไทย
กีฬาทางน้ำโลก

กีฬาทางน้ำโลก (World Aquatics) เดิมชื่อ ฟีน่า (Fédération internationale de natation; International Swimming Federation|link=yes; FINA) เป็นสหพันธ์ระหว่างประเทศที่ได้รับการยอมรับจากคณะกรรมการโอลิมปิกสากล (IOC) มีหน้าที่จัดการแข่งขันกีฬาทางน้ำในระดับนานาชาติ เป็นหนึ่งในสหพันธ์ระหว่างประเทศหลายแห่งที่จัดการกีฬาหรือสาขากีฬาสำหรับทั้งคณะกรรมการโอลิมปิกสากลและชุมชนระหว่างประเทศ สำนักงานใหญ่ตั้งอยู่ที่โลซาน ประเทศสวิตเซอร์แลนด์
ก่อตั้งขึ้นในชื่อ FINA (Fédération internationale de natation; International Swimming Federation|link=yes) ในปี ค.ศ. 1908 สหพันธ์ได้เปลี่ยนชื่ออย่างเป็นทางการเป็น กีฬาทางน้ำโลก ในเดือนมกราคม ค.ศ. 2023
ปัจจุบันกีฬาทางน้ำโลกดูแลการแข่งขันกีฬาทางน้ำ 6 ชนิด ได้แก่ ว่ายน้ำ, กระโดดน้ำ, กระโดดน้ำสูง, ระบำใต้น้ำ, โปโลน้ำ, และ ว่ายน้ำมาราธอน กีฬาทางน้ำโลกยังดูแลการแข่งขันรายการ "มาสเตอร์" (สำหรับผู้ใหญ่) ในสาขากีฬาของตน
==ประวัติ==
ฟีน่าก่อตั้งขึ้นเมื่อวันที่ 19 กรกฎาคม ค.ศ. 1908 โดยสหพันธ์ว่ายน้ำเบลเยียม อังกฤษ เดนมาร์ก ฟินแลนด์ ฝรั่งเศส เยอรมัน ฮังการี และสวีเดน ที่โรงแรมแมนเชสเตอร์ ในลอนดอน สหราชอาณาจักร หลังการแข่งขันกีฬาโอลิมปิกฤดูร้อน 1908
จำนวนสมาชิกเรียงตามปี:
ค.ศ. 1908: 8
ค.ศ. 1928: 38
ค.ศ. 1958: 75
ค.ศ. 1978: 106
ค.ศ. 1988: 109
ค.ศ. 2000: 174
ค.ศ. 2008: 197
ค.ศ. 2010: 202
ค.ศ. 2012: 203
ค.ศ. 2015: 208
ค.ศ. 2016: 207
ค.ศ. 2017: 209
==สมาชิก==

==องค์กร==
==ประธานสหพันธ์==
จอร์จ เฮิร์น (1908–1924)
อีริก เบิร์กวัลล์ (1924–1928)
เอมีล-ฌอร์ฌ ดรีญิ (1928–1932)
วัลเทอร์ บินเนอร์ (1932–1936)
แฮโรลด์ เฟิร์น (1936–1948)
เรเนอ เดอ ราเอเฟอ (1948–1952)
เอเม. เอเล. เนกริ (1952–1956)
ยัน เดอ ฟริส (1956–1960)
มักซ์ ริทเทอร์ (1960–1964)
วิลเลียม เบิร์ก ฟิลลิปส์ (1964–1968)
คาเบียร์ โอสโตส โมรา (1968–1972)
ดร. แฮโรลด์ เฮนนิง (1972–1976)
คาเบียร์ โอสโตส โมรา (1976–1980)
อันเต ลัมบาชา (1980–1984)
รอเบิร์ต เฮลมิก (1984–1988)
มุศเฏาะฟา อัลอัรฟาอ์วี (1988–2009)
ชูลีอู มาริโอนี (2009–2021)
ฮุซัยน์ อัลมุสลิม (2021–ปัจจุบัน)
==รายการแข่งขัน==
กีฬาทางน้ำชิงแชมป์โลก
ว่ายน้ำชิงแชมป์โลก
โปโลน้ำเวิลด์ลีก
กระโดดน้ำเวิลด์ซีรีส์
ว่ายน้ำในไตรกีฬาชิงแชมป์โลก
ระบำใต้น้ำเวิลด์คัพ
มาสเตอร์สชิงแชมป์โลก
== หมายเหตุ ==
== อ้างอิง ==
==แหล่งข้อมูลอื่น==
www.fina.org FINA's website
สหพันธ์กีฬาระหว่างประเทศ
องค์การที่ก่อตั้งในปี พ.ศ. 2451
บ้านของเรา

บ้านของเรา เป็นเพลงจากอัลบั้มของธงไชย แมคอินไตย์ จากอัลบั้ม ชุดรับแขก (2545) ประพันธ์คำร้องและแต่งทำนองโดย ปิติ ลิ้มเจริญ และเรียบเรียงโดย วีรภัทร อึ้งอัมพร
==ชาร์ต==
{|class="wikitable"
!align="left"|ชาร์ต (พ.ศ. 2557)
!align="center"|อันดับสูงสุด
|-
|จีเอ็มเอ็ม แกรมมี่ จีเมมเบอร์ ซองชาร์ตท็อป 100
|align="center"|72
|-
|}
==อ้างอิง==
เพลงไทยสากล
เพลงป็อปไทย
เพลงของธงไชย แมคอินไตย์
เพลงที่ประพันธ์คำร้องโดยปิติ ลิ้มเจริญ
เพลงในปี พ.ศ. 2545
เทย์เลอร์ สวิฟต์ (อัลบั้ม)

เทย์เลอร์ สวิฟต์ (Taylor Swift) เป็นสตูดิโออัลบั้มแรกของนักร้อง-นักแต่งเพลงชาวอเมริกัน เทย์เลอร์ สวิฟต์ ออกจำหน่ายเมื่อปลายปี ค.ศ. 2006 โดยสังกัดบิกแมชีนเรเคิดส์ขณะสวิฟต์อายุ 16 ปี สวิฟต์แต่งเพลงในอัลบั้มในระหว่างเรียนชั้นปีที่  1 ในไฮสกูล และมีชื่อปรากฏในเพลงทุกเพลงของอัลบั้ม รวมถึงเพลงที่แต่งร่วมกับลิซ โรส ด้วย สวิฟต์ทดลองทำอัลบั้มกับโปรดิวเซอร์เพลงหลายคน จนในที่สุดเธอเลือก นาธาน แชปแมน โปรดิวเซอร์ที่ร่วมทำอัลบั้มเดโมกับเธอ ด้านดนตรี เพลงในอัลบั้มเป็นแนวคันทรีทั้งดนตรีและเนื้อเพลง ทุกเพลงพูดถึงความสัมพันธ์เชิงรักใคร่ คู่รักที่สวิฟต์เขียนถึงมาจากการสังเกตความสัมพันธ์ก่อนที่เธอจะเข้าไปมีส่วนเกี่ยวข้อง และแสดงให้เห็นความลำบากที่สวิฟต์ประสบขณะเรียนที่ไฮสกูล
อัลบั้มมีซิงเกิลออกจำหน่ายทั้งหมด 5 ซิงเกิล ทุกเพลงได้รับการรับรองระดับทองคำขาวจากสมาคมผู้ประกอบกิจการเพลงของสหรัฐอเมริกา (RIAA) "ทิม แม็กกรอว์" เป็นซิงเกิลแรก กลายเป็นซิงเกิลที่ติดสิบอันดับสูงสุดบนชาร์ตบิลบอร์ดฮอตเพลงคันทรี "เทียร์ดรอปส์ออนมายกีตาร์" ออกจำหน่ายเป็นซิงเกิลที่สอง กลายเป็นเพลงที่ทำอันดับบนชาร์ตบิลบอร์ดฮอต 100 ได้ดีที่สุด "เอาร์ซอง" ออกจำหน่ายเป็นซิงเกิลที่สามจากอัลบั้ม กลายเป็นซิงเกิลอันดับหนึ่งบนชาร์ตบิลบอร์ดฮอตเพลงคันทรีเพลงแรกของสวิฟต์ และทำให้เธอเป็นผู้ที่มีอายุน้อยที่สุดที่แต่งเพลงคนเดียวและเพลงสามารถขึ้นอันดับหนึ่งได้ "พิกเชอร์ทูเบิร์น" และ "ชูดัฟเซดโน" ออกจำหน่ายเป็นซิงเกิลที่สี่และห้าตามลำดับ ทั้งสองเพลงประสบความสำเร็จบนชาร์ตเพลงคันทรีในสหรัฐอเมริกา สวิฟต์ส่งเสริมอัลบั้มของเธอผ่านการแสดงในหลายกิจกรรม รวมถึงในฐานะนักร้องเปิดคอนเสิร์ตให้กับวงราสคอลแฟลตส์ จอร์จ สเตรต แบรด เพสลีย์ ทิม แม็กกรอว์ และเฟธ ฮิลล์
เทย์เลอร์ สวิฟต์ ได้รับคำวิจารณ์ด้านบวกจากนักวิจารณ์ร่วมสมัย ซึ่งยกย่องพรสวรรค์ของสวิฟต์ขณะอายุยังน้อย อัลบั้มประสบความสำเร็จเชิงพาณิชย์และแจ้งเกิดสวิฟต์ในวงการดนตรีคันทรี ในสหรัฐอเมริกา เพลงขึ้นอันดับหนึ่งบนชาร์ตท็อปคันทรีอัลบั้มส์นาน 24 สัปดาห์ และได้รับการรับรองระดับทองคำขาวห้าครั้งจากสมาคมผู้ประกอบกิจการเพลงของสหรัฐอเมริกา (RIAA) หลังจากทำยอดขายได้มากกว่า 5 ล้านอัลบั้ม เทย์เลอร์ สวิฟต์อยู่ในชาร์ตบิลบอร์ดท็อป 200 และชาร์ตอัลบั้มเพลงป็อปนาน 275 สัปดาห์นับถึงต้นปี ค.ศ. 2013 ทำให้เป็นหนึ่งใน 12 อัลบั้มที่อยู่ในชาร์ตได้นานที่สุดในประวัติศาสตร์ 57 ปี อัลบั้มยังประสบความสำเร็จในต่างประเทศ โดยเฉพาะประเทศแคนาดา ออสเตรเลีย และสหราชอาณาจักร อัลบั้มทำยอดขายได้มากกว่า 6 ล้านอัลบั้มนับถึงเดือนมกราคม ค.ศ. 2015
== รายชื่อเพลง ==
เพลงทั้งหมดผลิตโดยนาธาน แชปแมน ยกเว้นที่ระบุไว้
=== หมายเหตุ ===
== ชาร์ตและการรับรอง ==
=== ชาร์ต ===
=== ชาร์ตรายสัปดาห์ ===
=== ชาร์ตสิ้นปี ===
=== ชาร์ตสิ้นทศวรรษ ===
=== ชาร์ตตลอดกาล ===
== การรับรอง ==
== ประวัติการจำหน่าย ==
== หมายเหตุ ==
== อ้างอิง ==
== แหล่งข้อมูลอื่น ==
อัลบั้มเปิดตัวครั้งแรกในปี พ.ศ. 2549
อัลบั้มเพลงของเทย์เลอร์ สวิฟต์‎
อัลบั้มเพลงภาษาอังกฤษ
อัลบั้มเพลงของค่ายบิกมะชีนเร็กเคิดส์
บิกมะชีนเร็กเคิดส์

บิกมะชีนเร็กเคิดส์  เป็นค่ายเพลงอิสระอเมริกัน ประกอบด้วยศิลปินในแนวเพลงคันทรี ได้แก่ เทย์เลอร์ สวิฟต์ ถึงแม้จะมีการเปลี่ยนแปลงแนวเพลงไปในแนวป็อป ด้วยสตูดิโออัลบั้มชุดที่ 6 ที่ชื่อ เรพิวเทชัน แต่ก็ยังเป็นศิลปินในค่ายนี้ ค่ายเพลงนี้ก่อตั้งขึ้นในปี พ.ศ. 2548 โดย Scott Borchetta อดีตผู้บริหารงานในค่ายเพลงดรีมเวิกส์เร็กเคิดส์ บิกมะชีนเร็กเคิดส์ตั้งอยู่ที่เมืองแนชวิลล์ รัฐเทนเนสซี สหรัฐอเมริกา และจัดจำหน่ายโดยยูนิเวอร์ซัลมิวสิคกรุ๊ป ค่ายเพลงนี้ได้รับรางวัลแกรมมี 7 รางวัล โดยเทย์เลอร์ สวิฟต์
== ประวัติศาสตร์ ==
Big Machine Records ก่อตั้งโดย Scott Borchetta อดีตผู้เล่นกีตาร์เบสแนวพังค์ร็อกที่เคยทำงานในห้องไปรษณีย์ของบริษัทเพลงของ Mike บิดาของเขา และในที่สุดก็กลายเป็นพนักงานส่งเสริมการขายของ MCA Records ของ Universal Music Group ในปี 1991 จากข้อมูลของ Bloomberg Businessweek Borchetta เป็น "ผู้จัดการที่เกี่ยวข้อง" ที่ MCA "เลือกคนโสดและให้คำแนะนำในการจ่าย" หลังจากที่เขาถูกไล่ออกจาก MCA ในปี พ.ศ. 2540 Borchetta ยอมรับบทบาทในแผนก DreamWorks Records ในแนชวิลล์ แต่ต่อมาก็ตัดสินใจเปิดค่ายเพลงของตัวเองหลังจากที่ Universal เข้าซื้อแผนกนี้ ก่อนที่เขาจะออกจาก DreamWorks Borchetta ได้เข้าหา Taylor Swift และครอบครัวของเธอหลังจากที่นักดนตรีคนนี้แสดงที่ Bluebird Café ในแนชวิลล์ รัฐเทนเนสซี หลังจากพบเธอครั้งแรกในปี 2004 ในเวลานั้น Borchetta ไม่มีโครงสร้างพื้นฐานหรือเงินทุน เขายื่นข้อเสนอให้สวิฟต์และพ่อแม่ของเธอ โดยเขาจะรับเธอเข้าสังกัดค่ายใหม่หลังจากก่อตั้งขึ้น ในที่สุด สวิฟต์ก็ติดต่อบอร์เชตตาอีกครั้งในอีกประมาณสองสัปดาห์ต่อมา โดยบอกเขาว่า "ฉันรอคุณอยู่"
== อ้างอิง ==
== แหล่งข้อมูลอื่น ==
Big Machine Records 
Big Machine Records - Staff List 
ค่ายเพลงอิสระอเมริกัน
จันทน์เทศปาปัว

จันทน์เทศปาปัว  เป็นไม้ยืนต้นในสกุลจันทน์เทศ ถิ่นกำเนิดอยู่ในป่าในเกาะนิวกินี ใช้ทำเครื่องเทศที่เรียกจันทน์เทศเช่นเดียวกับจันทน์เทศหอม ใบเดี่ยว เรียงเวียน ดอกช่อ
เครื่องเทศ
สกุลจันทน์เทศ
ลิงคินพาร์กอันเดอร์กราวด์ 2.0

ลิงคินพาร์กอันเดอร์กราวด์ 2.0  เป็นชุดแผ่นซีดี และดิจิตอลดาวน์โหลด ออกจำหน่ายในเดือนพฤศจิกายน พ.ศ. 2545 โดยลิงคินพาร์กอันเดอร์กราวด์ และเป็นอีพีลำดับที่ 2 โดยลิงคินพาร์กอันเดอร์กราวด์ อีพีนี้เป็นหนึ่งในอีพีที่ออกจำหน่ายปีและครั้งโดยแฟนคลับของลิงคินพาร์ก และเป็นอีพีแรกที่ออกจำหน่ายผ่านค่ายเพลงแมชชีนชอปเรเคิดดิงส์
== รายชื่อเพลง ==
== บุคคลที่เกี่ยวข้อง==
ลิงคินพาร์ก
เชสเตอร์ เบนนิงตัน – นักร้อง
รอบ บัวร์ดอน – กลอง
แบรด เดลสัน – กีตาร์นำ
โจ ฮาห์น – เทิร์นเทเบิล, แซมพลิง, โปรแกรมคอมพิวเตอร์แต่งเสียง
เดฟ "ฟีนิกซ์" ฟาร์เรล – กีตาร์เบส
ศิลปินเพิ่มเติม
คริสตัลเมททิด – ผู้รีมิกซ์ในเพลง "Pts.Of.Athrty"
เดอะดัสต์บราเธอร์ส – ทำจังหวะเพิ่มเติมในเพลง "With You"
การผลิต
ไมค์ ชิโนะดะ – โปรดิวเซอร์
ดอน กิลมอร์ – ผู้อำนวยการผลิต
แพต เคราส์ – มาสเตอริง
== อ้างอิง ==
== แหล่งข้อมูลอื่น ==
เว็บไซต์ลิงคินพาร์กอันเดอร์กราวด์
อัลบั้มเพลงในปี พ.ศ. 2545
อัลบั้มเพลงของลิงคินพาร์ก
จันทน์เทศบอมเบย์

จันทน์เทศบอมเบย์  เป็นพืชในวงศ์ Myristicaceae  เป็นพืชท้องถิ่นในอินเดีย โดยเฉพาะเทือกเขากาตส์ตะวันตก เปลือกต้นเป็นสีเขียวอมดำ เรียบ บางครั้งมีสีแดง พืชชนิดนี้ใช้ในตำราอายุรเวท มีฤทธิ์ต้านมะเร็งและแก้อักเสบ
==อ้างอิง==
CAMP Workshops on Medicinal Plants, India 1998.  Myristica malabarica.   2006 IUCN Red List of Threatened Species.   Downloaded on 22 August 2007.
== แหล่งข้อมูลอื่น ==
- http://www.biotik.org/india/species/m/myrimala/myrimala_en.html for more information
สกุลจันทน์เทศ
สมุนไพร
เพลงที่ฉันไม่ได้แต่ง

"เพลงที่ฉันไม่ได้แต่ง" เป็นเพลงประกอบภาพยนตร์เรื่อง ซักซี้ด ห่วยขั้นเทพ โดยวงโน มอร์ เทียร์ ประพันธ์เนื้อร้องโดย ขจรเดช พรมรักษา (กบ บิ๊กแอส) ทำนองโดย อภิชาติ พรมรักษา (หมู บิ๊กแอส) และเรียบเรียงโดยโน มอร์ เทียร์
==การตอบรับ==
เพลง "เพลงที่ฉันไม่ได้แต่ง" ได้ติดอันดับสูงสุดที่ 29 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 23 พฤษภาคม พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
===ชาร์ต===
{|class="wikitable"
!align="left"|ชาร์ต (พ.ศ. 2556)
!align="center"|อันดับสูงสุด
|-
|align="left"|91.5 FM Hot FM Top 20 Chart
|align="center"|2
|-
|align="left"|95.5 เอฟเอ็ม เวอร์จิ้นฮิตซ์ ชาร์ตท็อป 40
|align="center"|29
|-
|}
==อ้างอิง==
เพลงไทยสากล
เพลงของโนมอร์เทียร์
เพลงที่ประพันธ์คำร้องโดยขจรเดช พรมรักษา
เพลงบันทึกเสียงที่ผลิตโดยพูนศักดิ์ จตุระบุล
เพลงในปี พ.ศ. 2554
ซิงเกิลในปี พ.ศ. 2554
ซิงเกิลในสังกัดจีนี่เรคคอร์ดส
ซิงเกิลในสังกัดจีเอ็มเอ็ม แกรมมี่
เพลงพังก์ร็อกไทย
ลิงคินพาร์กอันเดอร์กราวด์ 3.0

ลิงคินพาร์กอันเดอร์กราวด์ 3.0  เป็นชุดแผ่นซีดี และดิจิตอลดาวน์โหลด ออกจำหน่ายเมื่อวันที่ 17 พฤศจิกายน พ.ศ. 2546 โดยลิงคินพาร์กอันเดอร์กราวด์  และเป็นอีพีลำดับที่ 3 โดยลิงคินพาร์กอันเดอร์กราวด์ อีพีนี้เป็นหนึ่งในอีพีที่ออกจำหน่ายปีและครั้งโดยแฟนคลับของลิงคินพาร์ก และเป็นอีพีที่ 2 ที่ออกจำหน่ายผ่านค่ายเพลงแมชชีนชอปเรเคิดดิงส์ แทร็กทั้งหมดในอีพีนี้เป็นเพลงในเวอร์ชันแสดงสดจากอัลบั้ม ไฮบริดทีโอรี ซึ่งออกจำหน่ายเมื่อปี พ.ศ. 2543 และ เมทีโอรา ซึ่งออกจำหน่ายเมื่อปี พ.ศ. 2546 เพลงทั้งหมดนั้นบันทึกมาจากดีวีดีของ ไลฟ์อินเท็กซัส โดยมีบางเพลงไม่ได้รวมอยู่ในแผ่นซีดี แต่รวมอยู่ในฉบับแผ่นดีวีดีและในอีพีนี้
== รายชื่อเพลง ==
== บุคคลที่เกี่ยวข้อง==
ลิงคินพาร์ก
เชสเตอร์ เบนนิงตัน – นักร้อง
รอบ บัวร์ดอน – กลอง
แบรด เดลสัน – กีตาร์นำ
โจ ฮาห์น – เทิร์นเทเบิล, แซมพลิง, โปรแกรมคอมพิวเตอร์แต่งเสียง
ไมค์ ชิโนะดะ – นักร้อง, จังหวะกีตาร์, คีย์บอร์ด
เดฟ "ฟีนิกซ์" ฟาร์เรล – กีตาร์เบส
ศิลปินเพิ่มเติม
เดอะดัสต์บราเธอร์ส – ทำจังหวะเพิ่มเติมในเพลง "With You"
มาร์ก เวกฟีลด์ – ผู้ประพันธ์เพลง "A Place for My Head"
== อ้างอิง ==
== แหล่งข้อมูลอื่น ==
เว็บไซต์ลิงคินพาร์กอันเดอร์กราวด์
อัลบั้มเพลงในปี พ.ศ. 2546
อัลบั้มเพลงของลิงคินพาร์ก
จันทน์เทศหอม

จันทน์เทศหอม  เป็นสปีชีส์ของพืชดอกที่อยู่ในวงศ์ Myristicaceae  เป็นพืชไม่ผลัดใบที่เป็นพืชท้องถิ่นในหมู่เกาะโมลุกกะในอินโดนีเซีย เป็นพืชสำคัญที่ให้ลูกจันทน์เทศและดอกจันทน์เทศ มีปลูกในกวางตุ้ง ยูนนาน ไต้หวัน อินโดนีเซีย มาเลเซีย เกรนาดาในทะเลแคริบเบียน เกระละในอินเดีย ศรีลังกา และอเมริกาใต้ 
สารสกัดด้วยเอทานอลจากผลและเมล็ดยับยั้งการเจริญและการงอกของถั่วเขียวผิวดำได้
== อ้างอิง ==
สกุลจันทน์เทศ
ต้องโทษดาว

ต้องโทษดาว... เป็นเพลงจากอัลบั้มและซิงเกิลของ ธงไชย แมคอินไตย์ ในอัลบั้ม ชุดรับแขก ประพันธ์คำร้องโดย เพียงออ ทำนองโดย วุฒิไกร อิ่มเจริญ และเรียบเรียงโดย ชัชชัย ชาบำเหน็จ
ในปี พ.ศ. 2556 เพลง "ต้องโทษดาว..." ถูกนำมาเป็นเพลงประกอบละครเรื่อง กุหลาบไฟ และปี พ.ศ. 2557 ได้นำมาเป็นเพลงประกอบละครเรื่อง คู่ปรับสลับร่าง
==ชาร์ต==
{|class="wikitable"
!align="left"|ชาร์ต (พ.ศ. 2557)
!align="center"|อันดับสูงสุด
|-
| align = "left"| จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 100
| align = "center"|17
|-
| align = "left"| จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 5
| align = "center"|5
|}
==อ้างอิง==
เพลงไทยสากล
เพลงของธงไชย แมคอินไตย์
เพลงที่ประพันธ์คำร้องโดยนิติพงษ์ ห่อนาค
เพลงในปี พ.ศ. 2545
ซิงเกิลในปี พ.ศ. 2545
ซิงเกิลในสังกัดจีเอ็มเอ็ม แกรมมี่
ขันเงิน เนื้อนวล

ขันเงิน เนื้อนวล หรือ ขันเงิน ไทยเทเนียม  เกิดเมื่อวันเสาร์ที่ 4 กันยายน พ.ศ. 2519 เป็นแร็ปเปอร์ พิธีกร นักธุรกิจชาวไทย เป็นชาวกรุงเทพฯ โดยกำเนิด หลังจากศึกษาอยู่ที่ประเทศไทยระยะหนึ่ง ก็ได้ย้ายไปเรียนต่อชั้นมัธยมปลายที่ไฮสคูลในซานฟรานซิสโก สหรัฐอเมริกา จนในปี พ.ศ. 2538 ได้ทำงานเพลงออกมาในชื่อ อัลบั้ม Hip Hop Story ในนาม ขัน-ที กับสังกัดแกรมมี่ หลังจากนั้นได้เดินทางไปยังนิวยอร์ก สหรัฐอเมริกา โดยเช่าห้องพักราคาถูก ๆ และได้อยู่ร่วมกับ เดย์ และเวย์ ที่ต่อมาได้รวมตัวกันเป็นวงไทยเทเนี่ยม ทั้ง 3 คน ได้ช่วยกันฟันฝ่าความยากลำบากต่าง ๆ ในการหาเงินมาเลี้ยงชีพ ไปพร้อม ๆ กับที่ขันเงินได้ซึมซับพัฒนาทักษะด้านดนตรีมาเรื่อย ๆ จนขันเงินได้รับความไว้วางใจจากศิลปินต่าง ๆ ให้แต่งเนื้อร้องและทำนองเพลง แลกกับเงินค่าจ้าง จึงได้รวบรวมเงินมาเช่าห้องพักแห่งใหม่ และสร้างสตูดิโอ จนรวมตัวกันเป็นไทยเทเนี่ยม
ในปี พ.ศ. 2557 ขันเงินเป็นผู้บริหารสายการบินเอเชียนแอร์ ที่ให้บริการเที่ยวบินแบบชาร์เตอร์ไฟลท์  และในปีเดียวกันนี้ขันเงิน เนื้อนวลยังได้ออกมาเปิดเผยว่าตนเองคบหาดูใจกับนักแสดงชาวไทย ศรีริต้า เจนเซ่น เมื่อปี พ.ศ. 2557 ปัจจุบันทั้งคู่ได้เลิกรากันไป
นอกจากนั้นขันเงินมีผลงานในโปรเจกต์พิเศษ ที่ร่วมกันเพื่อนชาวออสเตรเลีย คีซี  (Keezy) มาทำเพลงแนว EDM (Electronic Dance Music) ในนาม  แบงแบงแบง (BangBangBang) ภายใต้สังกัด มิวส์ เอ็นเตอร์เทนเม้นท์ กรุ๊ป (Muse Entertainment Group หรือ MEG) โดยรับหน้าที่เป็นดีเจ หลังจากวางมือไปถึง 18 ปี
== ผลงาน ==
อัลบั้มในนาม Khan - T
Hip-Hop Story  (พ.ศ. 2538) สังกัดมิวสิกเอ็กซ์
4+9  (Remix)   (พ.ศ. 2540)
Khan-T BEAT   (พ.ศ. 2541)
อัลบั้มเดี่ยวในนามขันเงิน เนื้อนวล
อารมณ์ขัน..หวาน  (พ.ศ. 2542) สังกัดกรีนบีนส์ ในเครือแกรมมี่
อัลบั้มที่ร่วมกับวงไทยเทเนียม
AA (พ.ศ. 2543)
Thai Riders (พ.ศ. 2545)
OST. P77 (พ.ศ. 2546)
R.A.S. (Resisting Against da System) (พ.ศ. 2547)
Thailand's Most Wanted (พ.ศ. 2548)
EP. Thaitanium Limited Edition (พ.ศ. 2551)
Still Resisting (พ.ศ. 2553)
=== ผลงานทางด้านละครโทรทัศน์  ===
พ.ศ. 2564 : ไอ้ข้าวแกง ช่องไทยรัฐทีวี รับบท ขันเงิน (Thaitanium) (รับเชิญ)
=== ผลงานทางด้านภาพยนตร์  ===
พ.ศ. 25 :
==อ้างอิง==
แร็ปเปอร์ไทย
ศิลปินชาวไทย
นักร้องชายชาวไทย
นักแต่งเพลงชาวไทย
พิธีกรชาวไทย
นักธุรกิจชาวไทย
นักจัดรายการวิทยุชาวไทย
ดีเจชาวไทย
นักแสดงชายชาวไทย
นักแสดงละครโทรทัศน์ชายชาวไทย
นักแสดงชายชาวไทยในศตวรรษที่ 20
นักแสดงชายชาวไทยในศตวรรษที่ 21
บัญชา ล่ำซำ

บัญชา ล่ำซำ ( 12 มกราคม พ.ศ. 2467 - 18 กรกฎาคม พ.ศ. 2535 ) ผู้ก่อตั้งบริษัทเมืองไทยประกันชีวิต กรรมการผู้จัดการธนาคารกสิกรไทย ประธานกรรมการและประธานเจ้าหน้าที่บริหารธนาคารกสิกรไทย กรรมการผู้ทรงคุณวุฒิสภามหาวิทยาลัย จุฬาลงกรณ์มหาวิทยาลัย อดีตสมาชิกสภานิติบัญญัติสมัยที่ 1 และสมัยที่ 2
ในสมัยที่บัญชายังมีชีวิตอยู่สามารถขยายกิจการธนาคารกสิกรไทย จากการที่มีสินทรัพย์ 700 ล้านบาทมาเป็น 600,000 ล้านบาท จนได้การยกย่องเป็นนายธนาคารแห่งปี 2527 จาก วารสารการเงินธนาคารและนิตยสารดอกเบี้ย และยังได้รับรางวัลนักการตลาดไทยแห่งปี 2534 จากสมาคมการตลาดแห่งประเทศไทยอีกด้วย
== ประวัติ ==
เป็นบุตรคนโตของนาย โชติ-นางน้อม (สกุลเดิม อึ้งภากรณ์) ล่ำซำ เกิดวันจันทร์ที่ 12 มกราคม พ.ศ. 2468 ที่บ้านในซอยผักกาด ถนนเจริญกรุง ใกล้สี่แยกถนนเสือป่า (ปัจจุบันเป็นที่ตั้งอาคารบริษัทเมืองไทยประกันชีวิต) สมเด็จพระอริยวงศาคตญาณ สมเด็จพระสังฆราช (อยู่ ญาโณทโย) วัดสระเกศราชวรมหาวิหาร ประทานชื่อให้ บัญชามีน้องชายและน้องสาวรวมแล้ว 7 คนดังนี้
นางชูจิตร สีบุญเรือง
คุณหญิงชัชนี (รัชนี) จาติกวณิช
นางชนาทิพย์ จูตระกูล
นายบรรยงค์ ล่ำซำ
นายบรรจบ ล่ำซำ
นางยุตติ ล่ำซำ
นายยุพิน เริงประเสริฐวิทย์
ด้านครอบครัว บัญชาสมรสกับ ม.ร.ว. สำอางวรรณ เทวกุล (15 กรกฎาคม พ.ศ. 2471 - 8 พฤศจิกายน พ.ศ. 2560) บุตรีของ พล.ต.ม.จ. ปรีดิเทพย์พงษ์ เทวกุล กับ ม.ร.ว. สอางค์ เทวกุล (ราชสกุลเดิมคือปราโมช) และยังเป็นพี่สาวต่างมารดาของ ม.ร.ว. ปรีดิยาธร เทวกุล เมื่อวันที่ 14 มีนาคม พ.ศ. 2495 มีบุตรธิดา 3 คนคือ
นายบัณฑูร ล่ำซำ เกิดวันที่ 15 มกราคม พ.ศ. 2496 สมรสกับ อุษา จิระพงศ์
นางสุภรรณ ปันยารชุน เกิดวันที่ 24 กรกฎาคม พ.ศ. 2497 สมรสกับ กฤติ ปันยารชุน
นางวรางคณา เดอเลออน เกิดวันที่ 27 มกราคม พ.ศ. 2503 สมรสกับ แอนโทนี เดอเลออน
บัญชาถึงแก่กรรม ในวันที่ 18 กรกฎาคม พ.ศ. 2535 รวมอายุได้ 67 ปี
== การศึกษา ==
บัญชาจบการศึกษาระดับประถมและมัธยมศึกษาตอนต้นจากโรงเรียนอัสสัมชัญ (เลขประจำตัว อสช 9950) มัธยมศึกษาตอนปลายจากโรงเรียนเตรียมอุดมศึกษา แห่งจุฬาลงกรณ์มหาวิทยาลัย จากนั้นศึกษาต่อในคณะวิทยาศาสตร์ (แผนกเคมี) จุฬาลงกรณ์มหาวิทยาลัย และปริญญาวิทยาศาสตร์บัณฑิต (เคมี) มหาวิทยาลัยมิชิแกน แอนน์ อาร์เบอร์ สหรัฐอเมริกา
== การทำงาน ==
กรรมการผู้จัดการบริษัท เมืองไทยประกันชีวิต จำกัด (2495 - 2505)
กรรมการบริหาร บริษัท เมืองไทยประกันชีวิต จำกัดและประธานกรรมการ บริษัท ล่ำซำประกันภัยและคลังสินค้า จำกัด (2505 - 2520)
กรรมการผู้จัดการ ธนาคารกสิกรไทย (2505 - 2519)
ประธานกรรมการและประธานเจ้าหน้าที่บริหาร ธนาคารกสิกรไทย (2519 - 2534)
ประธานกิตติมศักดิ์ ธนาคารกสิกรไทย (2535)
== ประสบการณ์ ==
กรรมการปูนซีเมนต์ไทย
กรรมการมูลนิธิสายใจไทย ในพระบรมราชูปถัมภ์
กรรมการการบินพลเรือน
กรรมการธนาคารกสิกรไทย
สมาชิกสภานิติบัญญัติแห่งชาติ
กรรมการสถาบันวิศวกรไฟฟ้าและอิเล็กทรอนิกส์แห่งประเทศไทย
กรรมการสภามหาวิทยาลัยผู้ทรงคุณวุฒิจุฬาลงกรณ์มหาวิทยาลัย
== เครื่องราชอิสริยาภรณ์ ==
=== เครื่องราชอิสริยาภรณ์ไทย ===
=== เครื่องราชอิสริยาภรณ์ต่างประเทศ ===
พ.ศ. ไม่ปรากฎ - ไนท์ ออฟ ดิ ออเดอร์ ออฟ เมอริท
== อ้างอิง ==
สกุลล่ำซำ
สกุลอึ๊งภากรณ์
นักธุรกิจชาวไทย
บุคคลจากโรงเรียนอัสสัมชัญ
บุคคลจากโรงเรียนเตรียมอุดมศึกษา
สมาชิกสภานิติบัญญัติแห่งชาติ
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ป.ม.
ผู้ได้รับเครื่องราชอิสริยาภรณ์ ท.จ.ว.
จี้เอ่อร์ฮาหลาง

เจิ้งชินหวัง ซึ่งมีพระนามเดิมว่าจี้เอ่อร์ฮาหลาง (19 พฤศจิกายน ค.ศ.1599 - 11 มิถุนายน ค.ศ.1655) เป็นขุนนางชาวแมนจู ผู้สำเร็จราชการแทนพระองค์ ผู้นำทางการเมืองและการทหารของราชวงศ์ชิงตอนต้น ประสูติใน ราชสกุล อ้ายซินเจว๋หลัว พระองค์เป็นโอรสองค์ที่หกของเจ้าชาย ซู่เอ๋อร์ฮาชื่อ พระราชอนุชาของ พระเจ้าหนูเอ่อร์ฮาชื่อ ผู้ก่อตั้งราชวงศ์ชิง ตั้งแต่ปี ค.ศ. 1638 ถึง ค.ศ. 1643 พระองค์ได้เข้าร่วมในการรบหลายครั้งที่ช่วยโค่นล้มราชวงศ์หมิง หลังจากการสวรรคตของจักรพรรดิ หฺวัง ไถจี๋ (ผู้สืบทอดของพระเจ้าหนูเอ๋อร์ฮาชื่อ) ในเดือนกันยายน ค.ศ. 1643 เจ้าชายจี้เอ่อร์ฮาหลาง กลายเป็นหนึ่งในผู้สำเร็จราชการแทนพระองค์ของ จักรพรรดิชุ่นจื้อ ที่พระชนมายุยังน้อย
==พระบรมวงศานุวงศ์==
พระบิดา : ซูเอ่อฮาฉี
พระโอรส
* เจ้าชายจี้ตู้ (济度,1633-1660) เจี่ยนฉุนชินหวัง(简纯亲王,1657-1660)
* เจ้าชายปาเอ่อร์คาน (巴尔堪,1637-1680)
เจิ้งชินหวัง
ยุทธการที่ปารีส (ค.ศ. 1814)

ยุทธการที่ปารีส (Bataille de Paris) สู้รบเมื่อวันที่ 30 – 31 มีนาคม ค.ศ. 1814 ระหว่างประสานมิตรที่หกอันประกอบด้วยรัสเซีย ออสเตรียและปรัสเซีย กับจักรวรรดิฝรั่งเศส หลังการสู้รบในชานกรุงปารีสนานหนึ่งวัน ฝรั่งเศสขอยอมจำนนเมื่อวันที่ 31 มีนาคม ซึ่งยุติสงครามประสานมิตรครั้งที่หก และได้บังคับให้จักรพรรดินโปเลียนสละราชสมบัติและถูกเนรเทศ
==อ้างอิง==
==บรรณานุกรม==
*
สงครามประสานมิตรครั้งที่หก
มิยูกิ ทากาฮาชิ

มิยูกิ ทากาฮาชิ (高橋 みゆき; Miyuki Takahashi) เกิดวันที่ 25 ธันวาคม พ.ศ. 2521 เป็นนักกีฬาวอลเลย์บอลหญิงทีมชาติญี่ปุ่น เล่นลีกอาชีพให้แก่เอ็นอีซีเรดรอกเก็ตส์
มิยูกิ ทากาฮาชิยังเล่นให้กับทีมวอลเลย์บอลหญิงของประเทศญี่ปุ่น และเข้าร่วมโอลิมปิกฤดูร้อน 2004 และ โอลิมปิกฤดูร้อน 2008 เธอมีชื่อเล่นว่า ชิน (心 Shin)
เธอเป็นกัปตันของทีมวอลเลย์บอลญี่ปุ่นในช่วงวอลเลย์บอลชิงแชมป์โลก
== สโมสร ==
ยามางาตะ ฮิงาชิ จูเนียร์
เอ็นอีซีเรดรอกเก็ตส์ (1997–2005)
มิเน็ตตี อินออฟพลัส วิเซนซา (2005–2007)
เอ็นอีซีเรดรอกเก็ตส์  (2007–2009)
โทโยตะออโตบอดีควินชิสึ (2011-ปัจจุบัน)
== ทีมชาติ ==
2001 เหรียญทองแดง – วอลเลย์บอลหญิงเวิลด์แกรนด์แชมป์เปี้ยนคัพ 2001
2002 อันดับที่ 13 – วอลเลย์บอลหญิงชิงแชมป์โลก 2002
2003 อันดับที่ 5 – วอลเลย์บอลหญิงเวิลด์คัพ 2003
2004 อันดับที่ 5 – โอลิมปิกฤดูร้อนที่เอเธนส์
2006 อันดับที่ 6 – วอลเลย์บอลหญิงชิงแชมป์โลก 2006
2007 อันดับที่ 7 – วอลเลย์บอลหญิงเวิลด์คัพ 2007
2008 อันดับที่ 5 – โอลิมปิกฤดูร้อนที่ปักกิ่ง
== รางวัล ==
วอลเลย์บอลเวิลด์กรังด์ปรีซ์ 2005 "ทำคะแนนสูงสุด"
วอลเลย์บอลหญิงเวิลด์แกรนด์แชมป์เปี้ยนคัพ 2001 "เสิร์ฟยอดเยี่ยม"
== อ้างอิง ==
== แหล่งข้อมูลอื่น ==
FIVB biography 
นักวอลเลย์บอลหญิงชาวญี่ปุ่น
นักกีฬาโอลิมปิกทีมชาติญี่ปุ่น
นักวอลเลย์บอลในโอลิมปิกฤดูร้อน 2004
นักวอลเลย์บอลในโอลิมปิกฤดูร้อน 2008
บุคคลจากยามางาตะ